Document ID: /roh_data/filtered/fineweb-2-filterrobots_roh.jsonl.gz/34177

L'artist e musicist Mario Pacchioli viva a Paris. El era en la citad cura ch'igl ha cumenzà a brischar ed ha vis il fim. L'emprim mument ha el be vis il fim e na saveva anc betg tge ch'era capità.
Dapi ils attentats na sai jeu betg far auter che pensar «betg schon puspè».
Mario Pacchioli ha vis ils attentats fitg datiers e sco ch'igl è inquiet en la citad èn attentats l'emprim patratg. Cura ch'igl è dentant stà cler per el ch'i saja la catedrala da Notre-Dame è ses emprim sentiment stà tristezza. Er perquai che la catedrala è per el il cor, il bijou da Paris – insatge che tutga simplamain vitiers.
Natiralmain è la Notre-Dame uss er IL tema en l'entira Frantscha. Mario Pacchioli è il mument ad Avignon ed er là dettia be quest tema e mintgin vul esser sin il current e savair, tge ch'è capità. Mario Pacchioli ha er gì contact cun collegas ch'èn a Paris ed èn stads al lieu.
I regiva in'atmosfera ruassaivla, bunamain da malencurada, tge ch'è er chapaivel.
Malgrà ils gronds donns saja per el sco abitant da Paris ussa impurtant che la catedrala vegnia puspè reconstruida. Per ch'ella possia lura er puspè daventar il cor, il bijou da la chapitala franzosa.
RR novitads 20:00